b"\n_START_ARTICLE_\nWasho Indijanci\n_START_PARAGRAPH_\nWasho (Washoe).- pleme ameri\xc4\x8dkih Indijanaca porodice Washoan iz Velikog bazena Sjeverne Amerike, koje se prostire du\xc5\xbe rijeke Truckee i oko jezera Tahoe, upravo isto\xc4\x8dno od Sierra Madre, u Nevadi i Kaliforniji. Njihov broj prije kontakta sa Europljanima iznosio je oko 1,500, da bi ih u suvremeno vrijeme na izvornom Washo-teritoriju bilo oko 1,000 (2000; NAHDB), ili vi\xc5\xa1e (prema drugim izvorima). Jezi\xc4\x8dno se Washoi razlikuju od svih ostalih plemena iz Velikog slanog bazena, a njihov jezik washo, jedini \xc4\x8dlan porodice Washoan, koji se vodi kao dio Velike porodice Hokan ili Hoka._NEWLINE_Washo Indijanci su ribari i lovci na manje sisavce, sakuplja\xc4\x8di \xc5\xbeira i pinjona (pi\xc3\xb1on) i kopa\xc4\x8di korijenja i \xc5\xbeeteoci divljeg bilja. Jelena i antilope (pronghorn antilopa) Washo su lovili prvenstveno zbog izrade odje\xc4\x87e i nastambi. Materijalna kultura je vrlo jednostavna. Temeljna socioekonomska jedinica je obitelj i srodnici koji \xc4\x8dine jedno zimsko doma\xc4\x87instvo. Tijekom ostalog perioda Indijanci bi vrijeme provodili po isto\xc4\x8dnim dolinama u potrazi za korijenjem i sitnom divlja\xc4\x8di. Do skorog vremena \xc5\xa1amanizam je igrao va\xc5\xbenu ulogu u Washo-\xc5\xbeivou. \xc5\xa0amani ili medicine-meni, vjeruje se, bili su sposobni da lije\xc4\x8de bolesti._NEWLINE_Washo su podijeljeni na 3 lokalne skupine (Swanton), to su: Ha'nale'lti, Pa'walu i We'lmelti, koji su \xc5\xbeivjeli kako u Nevadi, tako i u Kaliforniji. Tad Beckman navodi pet geografskih skupina, viz.: Welmelti?, Pa.wa?lu?, Hanalelti?, Tanlelti? i Pewlelti?. Danas \xc5\xbeive na rezervatima u Kaliforniji (Susanville Rancheria) i Nevadi (Alpine Colony, Carson Colony, Dresslerville Colony, Reno-Sparks Colony i Woodsford Colony). -Poznati su po izradi lijepih ko\xc5\xa1ara."